Source: http://docplayer.hu/1287240-A-faktoring-uzletag-uzletszabalyzata.html
Timestamp: 2017-11-25 08:11:28
Document Index: 6967712

Matched Legal Cases: ['Pf. 86', 'bíróság ', 'bíróság ', 'bíróság ', 'bíróság ', 'Bíróság ']

A FAKTORING ÜZLETÁG ÜZLETSZABÁLYZATA - PDF
A FAKTORING ÜZLETÁG ÜZLETSZABÁLYZATA
Download "A FAKTORING ÜZLETÁG ÜZLETSZABÁLYZATA"
1 A FAKTORING ÜZLETÁG ÜZLETSZABÁLYZATA MagNet Magyar Közösségi Bank Zártkörűen Működő Részvénytársaság MagNet Bank Zrt. Székhely: 1062 Budapest, Andrássy út 98. cégjegyzékszám és cégnyilvántartó bíróság: , Fővárosi Törvényszék Cégbírósága Tevékenységi engedélyéről szóló határozat száma: PSZÁF E-I-709/2008 Tevékenységi engedélyéről szóló határozat kelte: július 24. A jogelőd HBW Express Takarékszövetkezet tevékenységi engedély száma: 563/1995 A jogelőd HBW Express Takarékszövetkezet tevékenységi engedélyének kelte: december 28. Hatályos: március 20. napjától
2 I. FOGALMAK Alapinformáció: a Pénzszámla kivonatban szereplő adatok. Azonosítás a III.2. pont értelmében: az Ügyfél személyazonosságáról való meggyőződés az adatait tartalmazó okiratok alapján, továbbá adatai írásban való rögzítése; Bank: A MagNet Magyar Közösségi Bank Zártkörűen Működő Részvénytársaság (székhelye: 1062 Budapest, Andrássy út 98.; cégjegyzékszáma: , cégjegyzékvezető: Fővárosi Törvényszék Cégbírósága; internetes honlap: központi telefonszám: ; központi faxszám: ) Banki munkanap: az a nap, amelyen a Bank az ügyfelek részére nyitva áll és banki szolgáltatásokat nyújt. Biztosíték: Az Ügyfél vagy valamely harmadik személy (Biztosítékot nyújtó) által az Ügyfél Szerződésből származó kötelezettségei teljesítésének biztosítására nyújtott, a Szerződésben felsorolt biztosítékok. Biztosítékot nyújtó: az Ügyfélen kívüli harmadik személy, aki az Ügyfél Szerződésből származó kötelezettségei teljesítésének biztosítására Biztosítékot nyújt. Biztosítási limit: A Biztosító által egy adott Kötelezettel szemben fennálló Követelések biztosítására vonatkozó hitellimit-közlésben meghatározott összeg. Biztosító: A Szerződésben megjelölt biztosító társaság. BUBOR (Budapesti Bankközi Forint Hitelkamatláb - Budapest Interbank Offer Rate): az az éves kamatláb (felfelé kerekítve a legközelebbi két tizedesjegyre), amely a Reuters monitor azon oldalán jelenik meg, amely a Budapesti Bankközi Pénzpiacon a Magyar Nemzeti Bank által közzétett BUBOR kamatlábat tünteti fel (BUBOR oldal). A Magyar Nemzeti Bank által közzétett BUBOR kamatláb azon kamatlábak számtani közepe (két tizedes pontosságig kerekítve), amelyet a releváns BUBOR-t fixáló bankok a Budapesti Bankközi Pénzpiacon az adott időszakra jegyeznek. Megszűnése vagy időleges szünetelése esetén az ügyleti kamatláb mértékének tekintetében a Bank egyoldalú közlése irányadó. Engedményezési Értesítő: a Szerződés mellékletét képező okirat az engedményezésről (az engedményezés tényét és az engedményezett követelést, valamint az engedményes személyét is meghatározva), melyet az Ügyfél, mint Engedményező állít ki és ad át cégszerű aláírásával ellátottan a Bank részére. Egyedi Engedményezési Értesítő: a Szerződés mellékletét képező okirat az engedményezésről (az engedményezés tényét és az engedményezett követelést számlánként megjelölve -, valamint az engedményes személyét is meghatározva), melyet az Ügyfél, mint Engedményező állít ki és ad át cégszerű aláírásával ellátottan a Bank részére. EURIBOR (Európai Irányadó Bankközi Kamatláb - Euro Interbank Offered Rate): a frankfurti bankközi piacon jegyzett, az Európai Központi Bank szabályainak megfelelően megállapított éves kamatláb, amely a Reuters monitor azon oldalán jelenik meg, amely az EURIBOR kamatlábat tünteti fel. Faktorálás/Faktoring szolgáltatás: A Bank által a Polgári Törvénykönyvről szóló évi V. törvény (továbbiakban: Ptk. 6:405. -ában meghatározott faktoring szerződés alapján az Ügyfélnek, mint szállítónak nyújtott szolgáltatás (visszkeresetes faktoring szolgáltatás), vagy ezen túlmenően egyéb a Hpt. szerinti követelésvásárlási ügylet, amely alapján a Bank az Ügyfél Vevővel szembeni követelését 2
3 úgy vásárolja meg, hogy az Ügyféllel szemben nincsen visszkereseti joga. (visszkereset nélküli faktoring). Felek: jelenti a Bankot és az Ügyfelet, a Biztosítékot Nyújtót, illetve esettől függően ezek valamelyikét, vagy mindegyikét. Felhatalmazó Levél: olyan, az Ügyfél által a Szerződés mellékletében, meghatározott tartalommal megtett, fedezethiány esetén az irányadó jogszabály által megengedett leghosszabb sorba állítási időtartamot tartalmazó, kizárólag a Bank írásbeli hozzájárulásával visszavonható, és az Ügyfél számlevezető pénzforgalmi szolgáltatója által nyilvántartásba vett és cégszerű aláírásával visszaigazolt nyilatkozat, amellyel az Ügyfél, mint fizető fél számlatulajdonos felhatalmazza a Bankot, hogy a Bank követelését az Ügyfél adott pénzforgalmi számlája terhére beszedési megbízás útján érvényesítse, és amelyben engedélyezi a Bank számára e számla vonatkozásában beszedési megbízás benyújtását. Szállítói limit: A Szerződésben meghatározott maximális finanszírozási keretösszeg, amelyet a Bank az Ügyfél részére rendelkezésre tart, és amely a Követelések Vevők általi teljesítése esetén ismételten igénybe vehetővé válik. Hirdetmény: a Bank által a Bank fiókjaiban és elektronikus kapcsolat esetén elektronikus úton közzétett olyan tájékoztatás, amelyben a Bank által nyújtott szolgáltatások igénybevételének időpontjában érvényes díjáról, kamatairól és egyéb feltételeiről ad tájékoztatást. Jelen Üzletszabályzat vonatkozásában alatta értendő a Hirdetmény a faktoring szolgáltatással kapcsolatosan felszámított kamatokról, díjakról, jutalékokról és költségekről elnevezésű dokumentum mindenkor hatályos tartalma. Hitelbiztosítéki nyilvántartás: a hitelbiztosítéki nyilvántartásról szóló évi CCXXI. törvényben meghatározott a Magyar Országos Közjegyzői Kamara (továbbiakban: MOKK) által vezetett elektronikus nyilvántartás. Hpt.: a hitelintézetekről és a pénzügyi vállalkozásokról szóló évi CCXXXVII. törvény. Kamat: a Kamatbázis és a Kamatfelár éves százalékban meghatározott összege. Kamatbázis: a Kamatperiódus első napját megelőző hónap utolsó munkanapja előtt 2 nappal érvényes, a Szerződésben meghatározott1 havi BUBOR vagy 3 havi BUBOR vagy 1 havi EURIBOR vagy 3 havi EURIBOR, a legközelebbi 1/8 százalékra felfelé kerekítve. Kamatfelár: a Bank által elsősorban az Ügyfél kockázata alapján saját hatáskörében meghatározott, éves százalékban kifejezett érték, mely a Kamatbázissal együttesen alkotja az Ügyfél által fizetendő Kamatot. Kamatperiódus: az az időtartam, amely alatt a Kamat mértéke az egyoldalú módosítást kivéve változatlan, és amelynek első napján a Kamatbázis az akkor irányadó mértékéhez igazodva megváltozik, illetve amelynek utolsó napját követő napon új kamatperiódus kezdődik. Az első Kamatperiódus első napja a Szerződés alapján teljesített első megelőlegezés hónapjának első napja, utolsó napja a naptári hónap utolsó napja. Az ezt követő Kamatperiódusok az adott Kamatperiódus első napját magába foglaló naptári hónap utolsó napján végződnek. Követelés: az Ügyfélnek a Vevőkkel szemben fennálló (i) áruszállításból, vagy szolgáltatásnyújtásból eredő és halasztott fizetéssel teljesítendő számlában foglalt, illetve (ii) egyéb jogviszonyon vagy jogszabályon alapuló és jövőben esedékessé váló, vagy teljesítésre kerülő minden átruházható pénzfizetésre szóló követelését jelenti, amelyre tekintettel a Bank faktorálást végez. Csak olyan Követelések eshetnek engedményezés alá, amelyek átruházhatóságát jogszabály vagy szerződés nem zárja ki. KHR (központi hitelinformációs rendszer): olyan zárt rendszerű adatbázis, amelyben kizárólag a KHR törvényben meghatározott referenciaadatok kezelhetők. KHR törvény: a központi hitelinformációs rendszerről szóló évi CXXII. törvény. 3
4 Közlés: jelent minden a Bank és az Ügyfél közötti kommunikációt, beleértve különösen, de nem kizárólag a szerződéseket, utasításokat, okmányokat, értesítéseket, ajánlatokat, visszaigazolásokat, bejelentéseket és üzeneteket. Lényeges változás/lényegesen hátrányos hatás: a) az adott személy azon képességére, hogy a Szerződés szerinti kötelezettségeit teljesítse, vagy (b) bármely szerződés érvényességére vagy érvényesíthetőségére, vagy (c) az adott személy gazdálkodására, vagy pénzügyi helyzetére, illetve hitelképességére vonatkozó lényegesen hátrányos hatás. Pénzszámla: Bank által, a faktorálási szolgáltatással összefüggésben kezelt, az Ügyfél pénzeszközeit nyilvántartó számla, amelyen Szerződés teljesítésével kapcsolatos terhelések és jóváírások történnek. Pénzszámla kivonat: Az Ügyfél részére a Bank által havi rendszerességgel kiállított és megküldött kimutatás a Szerződéssel kapcsolatos követelésállományról és pénzmozgásokról. Párosítás napja: Az a nap, amikor a vevők fizetését egy nyitott számlához kapcsolja a Bank. Pénzszámla egyenleg: a Szerződés alapján végzett faktoring műveletekkel kapcsolatos terhelések és jóváírások egyenlege. Ptk.: a Polgári Törvénykönyvről szóló évi V. törvény. Referencia-kamatláb: bármilyen alkalmazandó kamat számításának alapjául szolgáló, a nyilvánosság számára hozzáférhető mindenkori kamatláb, amelynek mértékére a Banknak nincs ráhatása. Referencia kamatlábhoz kötött kamat: az az ügyleti kamat, amelynek meghatározása Referencia kamatláb alapulvételével történik. Referenciaadat-szolgáltató: 1. a KHR törvény 2. (1) c) pontjában foglalt pénzügyi szolgáltatások legalább egyikét végző pénzügyi intézmény, pénzforgalmi intézmény, elektronikuspénz-kibocsátó intézmény, biztosító, közraktár, 2. a Diákhitel Központ Zrt., 3. a befektetési hitelt nyújtó hitelintézet, befektetési vállalkozás, 4. az értékpapír-kölcsönzést végző befektetési vállalkozás, befektetési alap, befektetési alapkezelő, elszámolóházi tevékenységet végző szervezet, önkéntes kölcsönös biztosító pénztár, magánnyugdíjpénztár, pénzügyi intézmény, központi értéktár és biztosító, valamint 5. a határon átnyúló szolgáltatást végző, az Európai Unió másik tagállamában székhellyel rendelkező hitelező, ha a KHR-hez csatlakozott. Jelen Üzletszabályzat szempontjából a Bank. Rendelkezésre tartási időszak: a Szerződésben megjelölt szolgáltatás igénybevételi lehetősége céljából ekként megjelölt időszak. Szerződés: eltérő rendelkezés hiányában a Faktoring szolgáltatás tárgyában létrejött keretjellegű vagy egyedi szerződés, amelynek ellenkező rendelkezés hiányában a jelen Üzletszabályzat rendelkezései elválaszthatatlan részét képezik. Tényleges tulajdonos: a) az a természetes személy, aki jogi személyben vagy jogi személyiséggel nem rendelkező szervezetben közvetlenül vagy - a Ptk. 8:2 (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, ha a jogi személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak, b) az a természetes személy, aki jogi személyben vagy jogi személyiséggel nem rendelkező szervezetben - a Ptk. 8:2 (2) bekezdésében meghatározott - meghatározó befolyással rendelkezik, c) az a természetes személy, akinek megbízásából valamely ügyleti megbízást végrehajtanak, d) alapítványok esetében az a természetes személy, 1. aki az alapítvány vagyona legalább huszonöt százalékának a kedvezményezettje, ha a leendő kedvezményezetteket már meghatározták, 4
5 2. akinek érdekében az alapítványt létrehozták, illetve működtetik, ha a kedvezményezetteket még nem határozták meg, vagy 3. aki tagja az alapítvány kezelő szervének, vagy meghatározó befolyást gyakorol az alapítvány vagyonának legalább huszonöt százaléka felett, illetve az alapítvány képviseletében eljár, továbbá e) az a)-b) alpontokban meghatározott természetes személy hiányában a jogi személy vagy jogi személyiséggel nem rendelkező szervezet vezető tisztségviselője; Türelmi Idő: az egyes Követelések esedékessé válását követő azon, a Szerződésben meghatározott időszak, amelynek leteltét követően a Követelés bizonytalan státusúvá válik, és az előleg visszakövetelhető. Ügyfél: az az egyéni vállalkozó, gazdálkodó szervezet vagy más szervezet, amely részére a Bank a vele kötött erre irányuló szerződés alapján Faktoring szolgáltatást nyújt, továbbá amely Faktoring szolgáltatásra irányuló szerződés kötését vagy szolgáltatás igénybevételét kezdeményezi. Üzletszabályzat: jelen szabályzat. Vevő: a Bank által az Ügyféltől megvásárolt Követelés kötelezettje. Vevőlimit: adott Vevővel szemben, a Bank által megelőlegezhető követelésállomány maximuma. Vételár: Az Ügyfél által átruházott Követelés bruttó összegének 100%-a. 5
6 II. II.1. ÁLTALÁNOS RENDELKEZÉSEK A Bank adatai Cégnév: MagNet Magyar Közösségi Bank Zártkörűen Működő Részvénytársaság Székhely: 1062 Budapest, Andrássy út 98. Levelezési cím: 1376 Budapest, 62, Pf. 86. Elektronikus levelezési cím: Weboldal: Cégjegyzékvezető és cégjegyzékszám: Fővárosi Törvényszék Cégbírósága , Tevékenységi engedély szám: PSZÁF E-I-709/2008 A jogelőd HBW Express Takarékszövetkezet tevékenységi engedély száma: 563/1995 II.2. A Bank felügyeleti szerve Magyar Nemzeti Bank (cím: 1013 Budapest, Krisztina krt. 39. sz.) II.3. A Bank tevékenységi köre, kiszervezett tevékenységek II.3.1. TEÁOR 6419 Egyéb monetáris közvetítés Ezen belül a Társaság az Állami Pénz- és Tőkepiaci Felügyelet december 11. napján kelt 765/1997/F. számú, az szeptember 11. napján kelt 1557/1998. számú, az december 8. napján kelt 1944/1998. számú, a Magyar Nemzeti Bank július 7. napján kelt II./GY számú, továbbá a Pénzügyi Szervezetek Állami Felügyelete (PSZÁF) március 28. napján kelt I-583/2002. számú, október 18. napján kelt E-I-908/2006. számú, a május 15. napján meghozott E-I 399/2007 számú, és a július 24. napján meghozott E-I-709/2008. számú, a Magyar Nemzeti Bank december 9. napján kelt, H-EN-I- 1318/2013. határozataiban foglalt engedélyeknek megfelelően, a hitelintézetekről és a pénzügyi vállalkozásokról szóló évi CCXXXVII. törvény (Hpt.) 3. (1) és (2) bekezdésében felsorolt pénzügyi szolgáltatások és kiegészítő pénzügyi szolgáltatások közül az alábbi tevékenységek forintban és devizában, vagy valutában történő üzletszerű végzésére jogosult: a Hpt. 3. (1) bekezdésében megjelölt pénzügyi szolgáltatások közül: o betét gyűjtése és más visszafizetendő pénzeszköz nyilvánosságtól történő elfogadása; o hitel és pénzkölcsön nyújtása; o pénzforgalmi szolgáltatások nyújtása; o olyan papír alapú készpénz-helyettesítő fizetési eszköz (például papír alapú utazási csekk, váltó) kibocsátása, illetve az ezzel kapcsolatos szolgáltatás nyújtása, amely nem minősül pénzforgalmi szolgáltatásnak; o kezesség és garancia vállalása, valamint egyéb bankári kötelezettség vállalása o valutával, devizával ide nem értve a pénzváltási tevékenységet, váltóval, illetve csekkel saját számlára vagy bizományosként történő kereskedelmi tevékenység; o pénzügyi szolgáltatás közvetítése; o pénzügyi lízing; o széfszolgáltatás; o követelésvásárlási tevékenység a Hpt. 3. (2) bekezdésében megjelölt kiegészítő pénzügyi szolgáltatások közül: o pénzváltási tevékenység. TEÁOR Biztosítási ügynöki, brókeri tevékenység Ezen belül a Társaság a biztosítókról és a biztosítási tevékenységről szóló évi LX. törvény (Bit.) 33. (4) bekezdésében meghatározott biztosítási ügynöki (függő biztosításközvetítő) tevékenységet végzi a Felügyelethez történő bejelentés alapján. II.3.2. Kiszervezett tevékenységek A Bank pénzügyi-, illetőleg kiegészítő pénzügyi szolgáltatási tevékenységéhez kapcsolódó, illetve jogszabály által végezni rendelt olyan tevékenységét, amelynek során adatkezelés, adatfeldolgozás vagy adattárolás valósul meg, az adatvédelmi előírások betartása mellett kiszervezheti. 6
7 A kiszervezett tevékenységek körét és a kiszervezett tevékenységet végzők felsorolását az Üzletszabályzat 1. sz. melléklete tartalmazza, melyet a Bank a kiszervezett tevékenységek körének, illetve végzőjének változása esetén jogosult egyoldalúan módosítani. Nem minősül a Banktitok sérelmének a kiszervezett tevékenységet folytató szervezetnek a kiszervezett tevékenység végzéséhez szükséges mértékben történő adatátadás. A Bank által kiszervezett tevékenységek körét az Üzletszabályzat 1. sz. mellékleteként csatolt dokumentum tartalmazza. II. 4. Az Üzletszabályzat hatálya, nyilvánossága és módosítása, II.4.1. Az Üzletszabályzat hatálya II Az Üzletszabályzat rendelkezéseit kell alkalmazni a Bank és az Ügyfelei között Faktoring szolgáltatás tárgyában létrejött minden jogviszonyra. A Felek a Szerződésben az Üzletszabályzat rendelkezései egy részének, vagy teljes egészének alkalmazását kifejezett, erre irányuló nyilatkozatukkal kizárhatják. II A Bank által nyújtott és az Ügyfél által igénybe vett Faktoring szolgáltatásra elsősorban az arra vonatkozó Szerződés rendelkezései, másodsorban az Üzletszabályzatban, a Hirdetményben, ezek hiányában a vonatkozó jogszabályokban foglaltak az irányadóak. II Az Üzletszabályzatban, vagy a Szerződésben nem szabályozott kérdésekben a Ptk. a Hpt. és a mindenkor hatályos egyéb bankügyletekre vonatkozó jogszabályok rendelkezései az irányadóak. II Az Üzletszabályzat bármely pontjával ellentétes tartalmú jogszabályváltozás esetén annak hatálybelépésétől az érintett pont automatikusan a jogszabályváltozásnak megfelelően, módosított tartalommal értelmezendő, mely az Üzletszabályzat jogszabályváltozással nem érintett pontjainak, illetve az érintett pont változással nem érintett rendelkezéseinek érvényességét és hatályát nem érinti. II.4.2. Az Üzletszabályzat nyilvánossága A Bank gondoskodik arról, hogy az Ügyfél az Üzletszabályzatot megismerhesse. Ennek érdekében a hatályos és az azt megelőző Üzletszabályzatot az ügyfélforgalom számára nyitva álló Banki helyiségekben bárki megtekintheti, illetve a Bank elektronikus kapcsolat esetében elektronikus úton minden Ügyfele részére elérhetővé teszi. A Bank minden Ügyfelének erre irányuló kérése esetén díjtalanul rendelkezésre bocsátja a hatályos és a korábban hatályos Üzletszabályzat egy példányát. II.4.3. Az Üzletszabályzat módosítása II A Bank jogosult az ügyfelekkel kötött szerződések feltételeit jogszabály, Üzletszabályzat, vagy Szerződés eltérő rendelkezése hiányában - az ügyfelek számára nem kedvezőtlen módon egyoldalúan módosítani. A Bank jogosult jogszabály, Üzletszabályzat, vagy Szerződés eltérő rendelkezése hiányában - az Ügyféllel kötött szerződést a II pontban foglaltaknak megfelelően akár az Ügyfél számára kedvezőtlenül is, egyoldalúan módosítani. A Bank a változásokról az egységes szerkezetbe foglalt szövegű, a módosításokat dőlt betűvel jelző Üzletszabályzat, Hirdetményben szereplő kamatot, díjat érintő módosulás esetén a módosított Hirdetmény ügyfélforgalom számára nyitva álló helyiségeiben történő kifüggesztése és honlapján történő kihelyezése útján értesíti. (A Bank az Ügyfél Hirdetményben történő tájékoztatása során is biztosítja, hogy az Ügyfél számára megállapítható legyen, melyik kamat-, díj- vagy költségelem milyen mértékben változik, egyben elérhetővé teszi a módosítás okát.) Az Ügyfél számára nem kedvezőtlen módosítás (valamint új termék vagy szolgáltatás bevezetése, illetve jogszabályváltozás miatti módosítás) esetén az értesítésnek legkésőbb a hatályba lépés napját megelőző napon, míg az Ügyfél számára kedvezőtlen módosítás esetén a hatályba lépést megelőzően legalább 15 nappal kell megtörténnie. 7
8 II Üzletszabályzat módosítása, hatálybalépésétől kezdve vonatkozik a már megkötött Szerződésekre és a folyamatban lévő ügyekre is. II A Bank - eltérő rendelkezés hiányában - jogosult arra, hogy Szerződésben/ Hirdetményben/ Üzletszabályzatban meghatározott kamatot, díjat, vagy egyéb szerződéses feltételt az Ügyfél számára kedvezőtlenül egyoldalúan módosítson. Az Ügyfél számára kedvezőtlen módosításra az alábbiakban felsorolt feltételek, körülmények bekövetkezte esetén kerülhet sor: a Bankra irányadó jogi- és szabályozói környezet változása, hatósági előírás bevezetése, a Bank forrásszerzési, refinanszírozási költségeinek emelkedése; Magyarország politikai, gazdasági helyzetét tükröző országkockázat növekedése; jegybanki alapkamat emelkedése; a tőke- és pénzpiaci kamatlábak emelkedése; a bankközi hitelkamatok emelkedése; az állampapírok hozamának emelkedése; a Bank faktorálási és működési kockázati költségeinek emelkedése, különös tekintettel a kockázati tényezők változására; az Ügyfél vagy a Vevő hitelképességének csökkenése, adósminősítési besorolásának, fizetőképességének Bank megítélése szerinti - romlása, a biztosítékok értékében bekövetkező csökkenés; a kötelező tartalékolási szabályok kedvezőtlen változása; a Bank közteher fizetési kötelezettségének növekedése; az éves fogyasztói árindex emelkedése; A Bank forrás- és hitelszámla vezetési költségeinek emelkedése, a pénzpiaci forrásszerzési lehetőségek változása, kockázati kamatfelár emelkedése; a Bank működési költségeinek a Bank érdekkörén kívül álló okból keletkező növekedése; az adott szolgáltatás nyújtásához közvetlenül kapcsolódó, a Bank által más szolgáltató számára megfizetett költségelemek díjának emelkedése, a szolgáltató általi új díjtétel bevezetése, valamint az adott szolgáltató üzletszabályzatában és hirdetményében bekövetkező módosítás. II Referencia kamatlábhoz kötött ügyleti kamat változása nem jelent szerződésmódosítást, arról a Bank Hirdetményben értesíti az Ügyfelet. II Amennyiben az Ügyfél a módosítást a változás hatályba lépéséig nem fogadja el, jogszabály, Üzletszabályzat, vagy szerződés eltérő rendelkezése hiányában - erről szóló írásbeli bejelentését a Felek a módosítással érintett szerződés felmondásának tekintik és az Ügyfélnek a Szerződésből származó valamennyi fizetési kötelezettsége az írásbeli bejelentés Bank általi kézhezvételének napján lejárttá, és azonnal esedékessé válnak (beleértve, de nem kizárólag a Vevő által pénzügyileg még nem rendezett Követelések visszavásárlási és a Bank által ezen Követelésekre adott előlegek visszafizetési kötelezettségét). III. KAPCSOLATTARTÁS A BANK ÉS AZ ÜGYFÉL KÖZÖTT III.1. Együttműködési kötelezettség III.1.1. A Bank és az Ügyfél a polgári jogi alapelveknek megfelelően egymást késedelem nélkül értesítik a közöttük levő jogviszony szempontjából jelentős körülményekről, tényekről, az egymáshoz intézett kérdésekre ha az ügy jellegéből vagy a rendelkezésre álló iratokból kitűnően más nem következik haladéktalanul válaszolnak, valamint haladéktalanul felhívják a figyelmet az esetleges változásokra, tévedésekre és mulasztásokra. Az Ügyfél köteles megadni minden olyan, az ügylettel összefüggő adatot és felvilágosítást, amelyet a Bank döntéséhez, az ügylet, vagy az Ügyfél megítéléséhez, a kockázatkezeléshez szükségesnek tart. 8
9 III.1.2. Az Ügyfél köteles a Szerződés hatálya alatt a Bank rendelkezésére bocsátani az Üzletszabályzat rendelkezéseinek megfelelően éves beszámolóját, továbbá féléves főkönyvi kivonata egy példányát, továbbá köteles az ellenőrzéshez szükséges adatokat, információkat megadni, dokumentumokat benyújtani, és köteles biztosítani a Bank részére az üzleti könyveibe való betekintési jogot. III.2. Az Ügyfél azonosítása III.2.1. Tekintettel a pénzmosás és a terrorizmus finanszírozása megelőzéséről és megakadályozásáról szóló évi CXXXVI. törvény (továbbiakban: Pmt.) előírásaira a Bank az alább meghatározott esetekben köteles elvégezni az Ügyfél, annak meghatalmazottja, kedvezményezettje, a rendelkezésre jogosult, továbbá a képviselő (a továbbiakban együttesen: Ügyfél) ügyfél-átvilágítását (személyazonosságának igazoló ellenőrzését és azonosítását, valamint nyilatkoztatását a Tényleges tulajdonosa vonatozásában): 1. az ügyféllel történő üzleti kapcsolat létesítésekor; 2. a hárommillió-hatszázezer ( ,-) forintot elérő vagy meghaladó összegű (forintban, valutában, devizában) ügyleti megbízás esetén; 3. az egymással ténylegesen összefüggő több ügyleti megbízás esetén a hárommillió-hatszázezer ( ,-) forint összeghatárt elérő megbízás alkalmával; 4. bármely pénzmosásra vagy terrorizmus finanszírozására utaló adat tény vagy körülmény felmerülése esetén a 2. pontban meg-határozott összeghatárra tekintet nélkül, vagy ha a 2. pontban meghatározottak szerint az átvilágításra még nem került sor; 5. ötszázezer ( ,-) forintot elérő, illetve meghaladó összegű pénzváltási tranzakció esetén, valamint az egymással ténylegesen összefüggő, több pénzváltási megbízás esetén, ha ezek együttes értéke eléri az ötszázezer forintot; 6. ha a korábban rögzített ügyfél-azonosító adatok valódiságával vagy megfelelőségével kapcsolatban kétség merül fel. III.2.2. III.2.3. III.2.4. III.2.5. A Bank nem végzi el az Ügyfél azonosítását, ha az Ügyfelet egyéb ügylet kapcsán már azonosította, az Ügyfél személyazonosságát megállapította, és az azonosítás során rögzített adatokban változás nem következett be. Nyilatkozattétel a tényleges tulajdonosra vonatkozóan: az azonosítás során az Ügyfél köteles írásbeli nyilatkozatot tenni arra vonatkozóan, hogy saját vagy a tényleges tulajdonos nevében illetőleg érdekében jár el. Az Ügyfél írásbeli nyilatkozatának a tényleges tulajdonos III.2.6. a.) pontokban meghatározott adatait is tartalmaznia kell. Amennyiben az Ügyfél az azonosításhoz szükséges okmányokat nem adja át, a szükséges nyilatkozatokat nem teszi meg, a Bank az üzleti kapcsolat létesítését, az ügyleti megbízás teljesítését megtagadja. A Bank az Ügyfél azonosítása során az alábbi okiratok bemutatását kéri: III Belföldi természetes személy személyazonosító igazolványa és lakcímet igazoló hatósági igazolvány (ha az érvényes bejelentett lakcímet a személyi igazolvány nem tartalmazza), új típusú, legkorábban 2001-ben kibocsátott kártyás vezetői engedély és lakcímet igazoló hatósági igazolvány, útlevél és lakcímet igazoló hatósági igazolvány. III Külföldi természetes személy fényképes útlevél vagy személyi azonosító igazolvány, feltéve hogy az magyarországi tartózkodásra jogosít, vagy tartózkodási jogot igazoló okmánya vagy tartózkodásra jogosító okmánya; III Jogi személy vagy jogi személyiséggel nem rendelkező szervezet azonosítása Jogi személy, vagy jogi személyiséggel nem rendelkező más szervezet esetén a nevében vagy megbízása alapján eljárni jogosult személy(ek) a III és a III pontban megjelölt okiratainak bemutatásán túlmenően az azt igazoló 30 napnál nem régebbi okiratot, hogy a) a belföldi gazdálkodó szervezetet a cégbíróság bejegyezte, vagy a bejegyzési kérelmét benyújtotta; egyéni vállalkozó esetében azt, hogy az egyéni vállalkozói igazolvány kiadása vagy a 9
10 nyilvántartásba vételéről szóló igazolás kiállítása megtörtént; b) más belföldi jogi személy esetén, ha annak létrejöttéhez hatósági vagy bírósági nyilvántartásba vétel szükséges, a nyilvántartásba vétel megtörtént, illetőleg a nyilvántartásba vétel iránti kérelmét benyújtotta, c) külföldi jogi személy, vagy jogi személyiséggel nem rendelkező más szervezet esetén a saját országának joga szerinti bejegyzése vagy nyilvántartásba vétele megtörtént; d) cégbejegyzési, hatósági vagy bírósági nyilvántartásba vétel iránti kérelem cégbírósághoz, hatósághoz vagy bírósághoz történő benyújtását megelőzően a jogi személy, vagy jogi személyiséggel nem rendelkező más szervezet társasági szerződését (alapító okiratát, alapszabályát). Ebben az esetben a jogi személy vagy jogi személyiséggel nem rendelkező szervezet köteles a cégbejegyzés, hatósági vagy bírósági nyilvántartásba vétel megtörténtét követő 30 napon belül okirattal igazolni, hogy a cégbejegyzés, vagy nyilvántartásba vétel megtörtént. III Külföldi jogi személy, vagy jogi személyiséggel nem rendelkező más szervezet azonosításához a saját országa szerinti bejegyzés, vagy nyilvántartásba vétel 30 napnál nem régebbi igazolása szükséges, amely hitelesített fordítással együtt fogadható el. A külföldi lakóhellyel rendelkező Ügyfél köteles a Bank részére írásbeli nyilatkozatot tenni arra vonatkozóan, hogy saját országának joga szerint kiemelt közszereplőnek minősül-e. Ha a külföldi lakóhellyel rendelkező ügyfél kiemelt közszereplőnek minősül, a nyilatkozatnak tartalmaznia kell, hogy a Pmt. 4. (2) bekezdésének mely pontja alapján minősül kiemelt közszereplőnek. III.2.6. Az azonosítás során az alábbi adatokat rögzíti a Bank: a) természetes személy 1. családi és utónevét (születési név), házassági név, 2. állandó lakcímét, 3. állampolgárságát, 4. az azonosító okmányának típusát és számát, 5. születési helyét, idejét, 6. anyja születési nevét, 7. külföldi természetes személy esetében a magyarországi tartózkodási helyet; b) jogi személy vagy jogi személyiséggel nem rendelkező más szervezet, egyéni vállalkozó: 1. nevét, rövidített nevét, 2. székhelyének, külföldi székhelyű vállalkozás esetében magyarországi fióktelepének címét, 3. főtevékenységét, 4. azonosító okiratának számát, 5. adószámát, statisztikai számjelét; 6. képviseletére jogosultak nevét és beosztását, 7. a kézbesítési megbízott azonosítására alkalmas adatait; c) az üzleti kapcsolatra, ügyleti megbízásra vonatkozó és ahhoz kapcsolódó legfontosabb adatokat: 1. üzleti kapcsolat esetén a szerződés típusát, tárgyát, időtartamát, 2. ügyleti megbízás esetén a megbízás tárgyát és összegét. III.2.7. Az azonosítás során megadott adatokban történt változás bejelentése: Az Ügyfél a tudomásszerzéstől számított 5 banki munkanapon belül köteles értesíteni a Bankot, ha az azonosítás során megadott adatokban változás következett be. A változás átvezetéséhez természetes személy a III , III pont szerinti okiratokat, jogi személy vagy jogi személyiséggel nem rendelkező szervezet a nyilvántartó bíróságtól, hatóságtól származó, illetve azzal azonos hatályú, 30 napnál nem régebbi, a változásnak a nyilvántartáson történő átvezetést igazoló okiratot, vagy a nyilvántartásba vételhez szükséges változás bejegyzése iránti kérelem és mellékletei igazolt benyújtását köteles bemutatni. A Bank az adatokban bekövetkezett változást az Ügyfél bejelentése és az általa csatolt okiratok alapján vezeti át. III.3. Tájékoztatási kötelezettség III.3.1. A Bank tájékoztatási kötelezettsége A Bank a tájékoztatási kötelezettségének az Üzletszabályzat rendelkezései szerint, vagy jogszabályban meghatározott esetekben és módon tesz eleget. 10
11 III Az Ügyfél előre, illetve a tudomásszerzését követően haladéktalanul köteles tájékoztatni a Bankot a III.2.7. pontban nem hivatkozott egyéb adata, valamint a Szerződés teljesítése szempontjából lényeges körülmények változásáról, így különösen amennyiben személyét vagy jogi státuszát érintő változás történt, jegyzett tőkéjének mértéke, vagy a Bankhoz bejelentett képviselőjének személye megváltozott, az átalakulási, kiválási, szétválási, egyesülési és beolvadási szándékáról; ha csőd vagy felszámolási eljárást szándékozik kezdeményezni maga ellen, illetve ennek a jogszabályi feltételei fennállnak; ha bármilyen módon a tudomására jut, hogy harmadik személy végrehajási-, felszámolási eljárás, kényszertörlési, vagy törvényességi felügyeleti eljárás megindítását kezdeményezte vele szemben, illetve adószámát felfüggesztették, vagy törölték; ha gazdasági társaságot akar létrehozni vagy vagyonának egy részét gazdasági társaságba akarja bevinni, továbbá ha valamely gazdasági társaságban fennálló részesedését harmadik személyre akarja átruházni, amennyiben a legutolsó tájékoztatáshoz képest a változás mértéke az Ügyfél jegyzett tőkéjének 25 %-át esetenként vagy összességében meghaladná; a tulajdonosai körében a Bank felé adott legutolsó tájékoztatás óta bekövetkezett, a jegyzett tőkéjének 25 %-át esetenként vagy összességében meghaladó változásról; a gazdálkodásában, a vagyoni és pénzügyi helyzetében bekövetkező minden Lényeges változásról; vezető tisztségviselői és vezető beosztású dolgozói körében bekövetkező minden lényeges változásról; ha a Bankkal szemben esedékessé vált, vagy a jövőben esedékessé váló tartozásának megfizetését bármilyen egyéb körülmény veszélyezteti; egyéni vállalkozó Ügyfél egyéni vállalkozói tevékenységét szünetelteti, vagy egyéni vállalkozó tevékenységre való jogosultsága megszűnik, továbbá ha egyéni céget alapít; az Ügyfél alaptőkéjének mértéke csökken; a Szerződés biztosítékát bíróság, nyomozó hatóság, ügyészség, végrehajtó, NAV stb. valamely eljárásában lefoglalja, zár alá veszi, zárlatát rendeli el, vagy más módon el kívánja vonni, bármely olyan tény, adat, körülmény jutott a tudomására, mely a Biztosíték értékét csökkenti, illetve értékesíthetőségét befolyásolja, valaki a zálogtárgyat magának követeli, az Ügyfél ellen peres, nemperes (pl. fizetési meghagyásos, végrehajtási), vagy szabálysértési eljárás indult, az Ügyfél ellen jogerős, marasztalásra irányuló határozat született; minden olyan körülményről, amely veszélyezteti a Bankkal szemben fennálló kötelezettségei teljesítését; a Vevő pénzügyi helyzete jelentősen megromlik, vagy olyan körülmény következik be, amely hátrányosan érinti a Követelés fennállását, érvényesítésének lehetőségeit. III Az Ügyfél felelős azért, hogy a Bank részére általa nyújtott információk pontosak és helytállóak, és nem vezethetnek a Bank megtévesztésére. A Bank jogosult az Ügyfél által szolgáltatott adatok valódiságát a rendelkezésre álló törvényes eszközökkel ellenőrizni. Ha az Ügyfél a Bank által meghatározott módon és határidőben nem adja át az információkat és dokumentumokat, a Bank a Szerződés alapján vállalt szolgáltatás nyújtását megtagadhatja. III Amennyiben a Szerződés hatálya alatt az Ügyfél valamely fizetési számlájának száma megváltozik, illetve valamelyik pénzforgalmi szolgáltatónál új fizetési számlát nyit, köteles a számlaváltozás, illetve a számlanyitás napjától számított 5 banki munkanapon belül a Bankot erről értesíteni, és a fizetési számlára vonatkozó Felhatalmazó Levelet a Bankhoz eljuttatni. III A tájékoztatási kötelezettség megszegése valamennyi, a Bankkal kötött Szerződés tekintetében súlyos szerződésszegésnek minősül, mely alapján a Bank jogosult az Ügyféllel kötött Szerződést azonnali hatállyal felmondani. Az Ügyfél viseli mindazon károkat, melyek bármely, a Bank számára releváns tájékoztatás hiányából illetve téves tájékoztatásból adódnak. III.4. Képviselet, közreműködő igénybevétele III.4.1. A Bank az üzleti kapcsolat biztonsága érekében meggyőződik az Ügyfél nevében eljáró személy képviseleti jogosultságáról. Üzleti tárgyalások folytatása során vagy a Faktoring szolgáltatások teljesítését megelőzően és a teljesítés során a Bank bármikor kérheti a képviseleti jog megfelelő igazolását. Cégbíróság általi nyilvántartásba vételre kötelezett Ügyfél képviselője csak olyan személy lehet, akinek képviseleti jogát az illetékes cégbíróság bejegyezte - és ezen tényt cégkivonattal (aláírásának aláírási 11
12 címpéldánnyal vagy ügyvéd által szabályszerűen készített aláírás mintával való igazolásával egyidejűleg) igazolja - vagy ilyen személy által közvetlenül meghatalmazott személy. III.4.2. Amennyiben az Ügyfél részéről a Szerződés aláírása, vagy valamely nyilatkozat megtétele meghatalmazás útján történik, úgy a Bank jogosult kérni, hogy a meghatalmazás közokiratban, vagy közjegyzői aláírás hitelesítéssel ellátott okiratban legyen. A meghatalmazásból egyértelműen ki kell derülnie, hogy mire terjed ki, valamint, hogy mennyi időre szól. III.4.3. Az Ügyfél köteles a Banknál, a Bank által megkívánt formában, írásban bejelenteni a képviseleti joggal felruházott személy(ek) nevét és aláírás mintáját. A Bank a képviseleti jog megbízások vagy összeghatár szerinti korlátozását a Bank és az Ügyfél közti ezirányú megállapodása hiányában - nem fogadja el. III.4.4. A Bank a hozzá bejelentett képviselőket és az ő aláírásukat mindaddig érvényesnek tekinti, amíg a képviseleti jog visszavonásáról/ megszűnéséről szóló írásos értesítés, és ha szükséges a megszűnésről szóló bírósági vagy egyéb határozat meg nem érkezett. A Bank nem felel azon károkért, amelyek abból származnak, hogy az Ügyfél a képviseletre jogosult képviseleti jogosultságának megszűnésére vonatkozó bejelentési kötelezettségének nem tett eleget. Ha az Ügyfél rendelkezésén az aláírásra jogosulatlan, vagy a bejelentett mintától eltérően aláíró személy aláírása van, a Bank a rendelkezést az ok megjelölésével visszaküldi az Ügyfélnek. III.4.5. Amennyiben az Ügyfél képviseletében eljáró személy képviseleti jogosultsága bármely okból nem egyértelműen tisztázott, a Bank az Ügyfél megbízásának teljesítését jogosult megtagadni, illetve jogosult ideiglenesen felfüggeszteni a Faktoring szolgáltatás Ügyfél részére történő nyújtását. Az ebből eredő károkért a Bank nem vállal felelősséget. III.4.6. Felszámolás, csőd- vagy végelszámolási eljárás megindulásának Banknál történő bejelentése esetén a vonatkozó bíróság végzésének a Cégközlönyben történt közzétételét kell igazolni, valamint be kell nyújtani a felszámolást, csődeljárást,végelszámolást vezető személy (szervezet vezetőjének) aláírási címpéldányát. III.4.7. A Bank jogosult harmadik személy közreműködését igénybe venni, ha ez az Ügyféltől kapott bejelentés, megbízás, szerződés teljesítéséhez, a saját követelésének érvényesítéséhez, vagy ha üzleti érdekének védelmében szükséges. III.4.8. A Bank az általa igénybevett közreműködőért úgy felel, mintha saját maga járt volna el. Ha a közreműködő felelősségét jogszabály vagy üzletszabályzat, vagy a közreműködés feltételeit szabályozó szerződés korlátozza, a Bank felelőssége is ehhez igazodik. III.5. Értesítések, kézbesítés, III.5.1. A Bank és az Ügyfél köteles az egymásnak szóló étesítéseket, megbízásokat, üzeneteket, szerződéseket és módosításokat írásba foglalni. Írásbeli formának tekinthető az az eredeti irat, amin a Bank, az Ügyfél vagy képviselőjének cégszerű aláírása szerepel, továbbá a Bank és az Ügyfél erre vonatkozó szerződésbe foglalt írásbeli megállapodása alapján az elektronikus úton (a faxot is ideértve) küldött Közléseket. Az Ügyfél szóban tett bejelentését minden esetben, míg az elektronikus úton tett Közlését a Bank felhívására köteles haladéktalanul írásban, az eredeti Közlést tartalmazó dokumentum Bankhoz való eljuttatásával megerősíteni. A Bank jogosult az Ügyfél rendelkezését annak végrehajtása előtt, az Ügyfél költségére megerősíttetni. III.5.2. Az Ügyfél kötelezettségeinek teljesítésével, illetve nemteljesítésével kapcsolatos értesítéseket és felszólításokat, valamint a jogszabály által elrendelt, az Ügyfelek széles körét érintő tájékoztatásokat a Bank jogosult cégszerű aláírás nélkül, kizárólag a Bank nevének feltüntetésével kiküldeni az Ügyfél részére azzal, hogy ezen értesítéseket és felszólításokat ellenkező bizonyításáig a Banktól származónak kell tekinteni. III.5.3. A Bank az Ügyfél részére szóló értesítéseket jogszabály eltérő rendelkezése hiányában - az Ügyfél rendelkezésének megfelelően a Bank hivatali helyiségében az Ügyfélnek adja át, a Szerződés rendelkezései szerint elektronikus úton küldi meg, vagy az Ügyfél által megadott címre küldi postai 12
13 úton. Ilyen cím hiányában a Bank az általa ismert címre küldi az értesítéseket. A Ptk. szerint gazdasági társaságnak minősülő személy esetében kizárólag a társaság bejegyzett székhelye, illetve magyarországi fióktelep adható meg levelezési címként. A Bank elektronikus kapcsolat esetében az Ügyfélnek szóló értesítéseket elektronikus postaládájában is elhelyezheti. A Bank egyes szolgáltatásoknál az értesítés egyéb módját is meghatározhatja. III.5.4. A Bank az Ügyfél részére szóló értesítéseket jogszabály eltérő rendelkezése hiányában - nem köteles ajánlottan, vagy tértivevénnyel postára adni. Az elküldést megtörténtnek kell tekinteni, ha az eredeti irat másolati vagy banki kézjeggyel ellátott példánya a Bank birtokában van, a küldeményről hivatkozást tartalmaz a Bank postakönyve és az elküldést postai alkalmazott kézjegyével ellátott postai feladójegyzék vagy feladóvevény igazolja. Az elküldést megtörténtnek kell tekinteni abban az esetben is, ha a postai küldemények feladóvevénye dokumentumon szereplő munkaszám megegyezik a kiküldött levél azonos számsorral kezdődő postai adatbázisban is visszakereshető vonalkódjával, vagy egyéb ilyen postai azonosítójával. III.5.5. Az Ügyfél részére elküldött értesítést a következő időpontban kell kézbesítettnek tekinteni: személyes kézbesítés esetén: A kézbesítést megtörténtnek kell tekintetni, ha az eredeti irat másolata átvételének az Ügyfél (Ügyfél képviselője) kézjegyével igazolt példánya a Bank birtokában van, postai kézbesítés esetén: Az Ügyfél tudomásul veszi, hogy belföldi cím esetén a postára adást követő 5., európai cím esetén a 10., Európán kívüli cím esetén a 20. postai munkanap elteltével a Bank az értesítést kézbesítettnek tekinti. telefax esetében: a Bank által az Ügyfél telefaxszámára történő sikeres továbbítást jelző visszaigazoló jelentésen megjelenő időpontban, elektronikus levél, vagy azzal egyenértékű kommunikációs eszköz útján történő kézbesítés esetén: azon a napon, amely napon az elektronikus közlés a címzett Ügyfél által hozzáférhetővé válik, vagy ha az az Ügyfél által megadott elektronikus levelezési címre ( cím stb.) lett elküldve, az elküldés napján, ha az üzenet elküldésével kapcsolatosan a Bank részére hibaüzenet nem érkezett. III.5.6. A Bank az Ügyfél részére vagyoni jogot megtestesítő okmányt kizárólag annak írásbeli utasítására és értéklevélben küld meg postai kézbesítés útján. A kézbesítés költsége és veszélye minden esetben az Ügyfelet terheli. III.5.7. A Bank nem felel azért, hogy a megadott név, cím vagy egyéb elérhetőség pontatlansága, változása miatt, vagy más a Bankon kívülálló okból a kézbesítés elhúzódik vagy eredménytelen. Amennyiben a Bank rendelkezésére egyáltalán nem áll semmiféle cím, az értesítés elmaradásából származó károkért a Bank nem felel. III.5.8. Ügyfél teljes bizonyító erejű magánokiratban vagy közokiratban meghatalmazást adhat egy vagy több személy részére arra vonatkozóan, hogy az Ügyfélnek szóló számlakivonatot, elszámolásokat, értesítéseket, okmányokat és egyéb küldeményeket a Banktól átvegye (kézbesítési meghatalmazott). A kézbesítési meghatalmazottat az Ügyfél írásban jelenti be a Banknak. A kézbesítési meghatalmazott által átvett küldemény az átvétel napján az Ügyfél részére kézbesítettnek minősül. III.5.9. Az Ügyfél a Bank részére szóló küldeményeket a Szerződésben meghatározott, ennek hiányában a fizetési számláját vezető szervezeti egység címére köteles megküldeni. A Bankhoz érkezett küldemények érkezési idejére a Bank nyilvántartása az irányadó. III A Bank Hirdetmény útján teszi közzé, ha az Ügyféllel kapcsolatban álló részlege, bázis fiókjának címe megváltozik. III A Bank az Ügyfelet eltérő rendelkezés hiányában közleményében (hirdetmény) az Ügyfélforgalom részére nyitva álló helyiségeiben történt kifüggesztése útján is értesítheti abban az esetben, ha a közleményben foglaltak az Ügyfelek széles körét érintik. Ebben az esetben az értesítést kézbesítettnek kell tekintetni a közlemény kifüggesztését követő napon. III.5.12.Az Ügyfél köteles haladéktalanul írásban tájékoztatni a Bankot, ha nem érkezett meg időben valamely általa a Banktól várt értesítés, különösen, ha az fizetési megbízás teljesítésére, illetve pénzkövetelés jóváírására vonatkozik. Az e kötelezettségek elmulasztásából eredő kár az Ügyfelet terheli. A Bank jogosult úgy tekinteni, hogy az Ügyfél tudomásul vette és elfogadta az értesítésében foglaltakat, ha arra a kézbesítést, illetőleg közzétételt követő 10 napon belül nem érkezett az Ügyféltől írásbeli észrevétel vagy kifogás. 13
14 III Ügyfél viseli mindazon károkat, melyek bármely, a Bank számára releváns tájékoztatás hiányából illetve téves tájékoztatásból adódnak. III.6. A kapcsolattartás formája, nyelve III.6.1. A Bank az Ügyféllel az alábbi módokon tarthat kapcsolatot figyelemmel azonban III.5. pontban foglalt rendelkezésekre is -: írásban, személyesen, telefonon, telefax útján, útján, elektronikus kommunikációs eszköz (közvetlen számítógépes elektronikus banki rendszer, illetve internetes banki rendszer) útján, hirdetmény útján. III.6.2. A Bank tájékoztatja az Ügyfelet arról, hogy az elektronikus kommunikációs eszközök, telefon, telefax, , számítógépes hálózatok használata során tévedések, félreértések, az eszköz jellegéből adódó egyéb hibák és visszaélések kockázata fokozottabb, mint a közvetlen írásbeli kommunikáció során. Ezért a Bank az Ügyfél telefaxon adott megbízásait csak akkor teljesíti, ha az Ügyfél a Szerződésben erre kifejezetten felhatalmazást adott, és nyilatkozatával egyben tudomásul vette, hogy az ilyen megbízások teljesítéséből fakadó károk kizárólag őt terhelik. A Szerződésben megadott, előzőekben hivatkozott felhatalmazás esetén a telefaxon, en érkezett és teljesített megbízásokat minden esetben az Ügyféltől származónak kell tekinteni. A Bank fentiekben foglalt esetben is jogosult arra, hogy biztonsági okokból a telefonon, telefax, vagy útján érkezett megbízást a saját belátása szerint visszautasítsa, ezzel kapcsolatosan felelősségét kizárja. A visszautasításról az Ügyfelet haladéktalanul értesíteni kell. III.6.3. Az Ügyfél felel minden olyan kárért, amely a telefon-, telefaxkapcsolat, továbbá számítógép-hálózaton történő kommunikáció során előforduló tévedés, félreértés vagy hiba, továbbá mindennemű visszaélés eredménye, hacsak a kár nem egyértelműen a Bank hibájából ered. III.6.4. Telefonos kapcsolattartás esetén a Bank jogosult arra, hogy az esetleges tévedések, félreértések tisztázása végett, illetve bíróság, vagy más hatóság előtt bizonyítékkénti felhasználás céljából az Ügyféllel folytatott telefonbeszélgetéseket rögzítse. Ha az Ügyfél kifejezetten megtiltja a Bank számára a hangfelvétel készítését, ahhoz nem járul hozzá, úgy a Bank az Ügyféltől minden esetleges eltérő korábbi megállapodás ellenére kizárólag írásban fogad el a továbbiakban rendelkezést, megbízást. III.6.5. A nen írásos formában kapott Közlés visszaigazolása esetén a másik fél haladéktalanul köteles jelezni a nem írásbeli Közlés és az írásbeli visszaigazolás közötti esetleges eltérést. III.6.6. A Bank és az Ügyfél közötti kapcsolattartás nyelve eltérő rendelkezés hiányában a magyar. Amennyiben a Bank az Ügyféllel a magyar nyelvű verzión kívül más nyelven is köt szerződést, a magyar nyelvű verzió rendelkezései az irányadóak. IV. ADATVÉDELEM, ADATKEZELÉS IV.1. Az Ügyfél személyes adatainak kezelése IV.1.1.A Bankkal bármilyen kapcsolatba lépő Ügyfél beleértve az elektronikus úton történő kapcsolatfelvételt is személyes adatainak átadásával, elektronikus úton történő benyújtásával egyidejűleg, illetve a Bankkal való szerződéskötéssel hozzájárul személyes adatainak Bank általi kezeléséhez, így hozzájárul azoknak a megkötött vagy megkötésre kerülő Szerződésben foglalt jogok érvényesítése és kötelezettségek teljesítése érdekében való kezeléséhez és ennek érdekében történő továbbításához, valamint a hitelintézetek központi hitelinformációs rendszerébe való továbbításhoz és az ott történő kezeléséhez. A Bank tájékoztatja az Ügyfelet arról, hogy az Ügyfél, illetve az Ügyfél természetes személy képviselője (továbbiakban jelen pont 14
15 alkalmazásában együttesen: Ügyfél) adatainak kezelése, nyilvántartása, feldolgozása során az információs önrendelkezési jogról és az információszabadságról szóló évi CXII. törvény (továbbiakban: Adatvédelmi törvény) és egyéb vonatkozó jogszabályi rendelkezések alapján jár el. IV.1.2. A Bank jogosult a vele bármilyen kapcsolatba lépő Ügyfél személyi azonosító adatait és az ügylethez szükséges minden adatot, dokumentumot bekérni és az adatokat igazoló dokumentumokról hozzájárulása esetén - másolatot készíteni, nyilvántartani. IV.1.3. A Bank köteles Ügyfeleire és azok ügyleti megbízásaira vonatkozó, a Pmt-ben meghatározott személyes adatokat bekérni és azokat nyilvántartani. Az Ügyfél köteles a kért adatokat megadni. Amennyiben az adatok közlésétől az Ügyfél elzárkózik, a Bank jogosult megtagadni a pénzügyi szolgáltatás nyújtását. IV.1.4. Az Ügyfél felhatalmazza a Bankot, arra, hogy az általa szolgáltatott adatokat ellenőrizze és hozzájárul ahhoz, hogy a Bank a személyi azonosításra alkalmas okmány(ok) jogosulatlan felhasználásának megakadályozása érdekében a Belügyminisztérium Központi Adatfeldolgozó Nyilvántartó és Választási Hivatal vagy a Közigazgatási és Elektronikus Közszolgáltatások Központi Hivatala adatszolgáltatásából elektronikus úton a Bank, vagy a Bank megbízottjaként eljáró GIRO Elszámolásforgalmi Zártkörűen Működő Részvénytáraság, mint Adatfeldolgozó (1054 Budapest, Vadász u. 31., cégjegyzékszám: , cégjegyzéket vezető bíróság: Fővárosi Törvényszék, mint Cégbíróság) továbbiakban: GIRO Zrt. adatlekérés útján kérelmezze személyazonosító adatai (név, lakcím, továbbá arcképe és aláírása kiszolgáltatását és a Bank ellenőrizze a közölt személyes adatokat, bemutatott okmányokat, az Ügyfél nevében eljáró személy arcképét és aláírását, illetve a nyilvántartásból való esetleges kikerülés okát és idejét, továbbá személyazonosító adatai alapján a nyilvántartásból érvényes adatot igényeljen - akár a GIRO Zrt-n keresztül) az aktuális banki ügylet és az abból származó esetleges követelés behajtására tett intézkedés során. Amennyiben az Ügyfél, illetve a nevében eljáró személy a polgárok személyi adatainak és lakcímének nyilvántartásáról szóló évi LXVI. tv. 2. (1) bekezdése alapján adatletiltási jogát érvényesítette, úgy eseti engedélyt ad a tilalommal érintett adatok kiadására. Fentieknek megfelelőn az Ügyfél hozzájárulását adja ahhoz, hogy a Bank az előzőeken megjelölt, a Hpt. alapján banktitoknak minősülő és az Adatvédelmi törvény szerinti személyes adatait a GIRO Zrt. részére elektronikus adatfeldolgozás és adatellenőrzés céljából átadja, azokat a GIRO Zrt, mint adatfeldolgozó feldolgozza, Ügyfél kijelenti, hogy jelen pontban megtett felhatalmazása és hozzájárulása önkéntes. IV.1.5A Bank személyes adatokat az Ügyfél hozzájárulása és/vagy törvény rendelkezése alapján kezel. Személyes adat kezelhető akkor is ha az érintett hozzájárulásának beszerzése lehetetlen vagy aránytalan költséggel járna, és a személyes adat kezelése az adatkezelőre vonatkozó jogi kötelezettség teljesítése céljából szükséges, vagy az adatkezelő vagy harmadik személy jogos érdekének érvényesítése céljából szükséges, és ezen érdek érvényesítése a személyes adatok védelméhez fűződő jog korlátozásával arányban áll. A Bank az adatkezelés megkezdése előtt tájékoztatja az Ügyfelet arról, hogy az adott adatkezelés hozzájáruláson vagy törvényen alapul. A Bank jogosult arra, hogy a pénzügyi szolgáltatási szerződés megkötését megelőzően és a szerződéses jogviszony időtartama alatt, valamint a jelen Üzletszabályzatban vagy az adott egyedi szerződésben meghatározott időtartam leteltéig a pénzügyi szolgáltatási szerződés megkötésével, teljesítésével, végrehajtásával kapcsolatosan az Ügyfél által részére átadott és a nyilvántartásaiban kezelt személyes adatait bizalmasan, a hatályos jogszabályi előírásokkal összhangban kezelje, megfelelő adatvédelem és adatbiztonság biztosítása mellett. Az Ügyfél jogosult arra, hogy megismerjen minden olyan személyes adatot, melyet a Bank személyével kapcsolatosan kezel. Az adott ügylet vonatkozásában kezelt személyes adatok felsorolását a jelen Üzletszabályzat, valamint a Szerződések tartalmazzák. IV.1.6. Az Ügyfél által a Bank rendelkezésére bocsátott adatok felhasználásának céljai: az Ügyfél, illetve az Ügyfél képviselőjének azonosítása; az Ügyféllel kötött szerződés szerinti kötelezettségek teljesítése, jogok gyakorlása; a szerződésben szabályozott jogviszony szerinti elszámolás; a Bank jogos érdekeinek érvényesítése; követelés behajtás; kockázat elemzés és értékelés; monitoringolás; ügyfél- és ügyletminősítés; kapcsolattartás; panaszkezelés; üzleti ajánlat adása; marketing tevékenység, piackutatás; a Bankot az Ügyfél vonatkozásában terhelő adókötelezettségek teljesítése, továbbá esetlegesen az adott szerződésben megjelölt további adatkezelési célok. IV.1.7. A Bank adatkezelésének maximális időtartama eltérő a hozzájáruláson alapuló és a kötelező adatkezelés esetén. A hozzájáruláson alapuló adatkezelés időtartama az adott szerződés szerinti jogviszony megszűnését követő 5. (ötödik) naptári év utolsó napja. Kötelező (törvényen alapuló) adatkezelés esetén a maximális időtartam az alábbiak szerint alakul: 15
16 A Pmt-ben meghatározott személyes adatokat a törvényben meghatározott 8 (nyolc) évig egyes a hivatkozott jogszabályban meghatározott esetekben 10 (tíz) évig - köteles megőrizni a Bank. A számvitelről szóló évi C. törvény 169. (2) bekezdésének megfelelően a Bank a könyvviteli elszámolását közvetlenül és közvetetten alátámasztó számviteli bizonylatot (ideértve a főkönyvi számlákat, az analitikus, illetve részletező nyilvántartásokat is) - melyek személyes adatokat tartalmazhatnak legalább 8 (nyolc) évig őrzi meg. A jelen Üzletszabályzat IV.1.9. pontjában foglalt adatok kezelésének időtartama az adat keletkezésétől számított maximum 5 (öt) éves időtartam (ez alól kivételt képez a panaszkezelés során rözgített hangfelvétel, annak esetében egy év a kezelés időtartama). A jelen Üzletszabályzat IV pontjában foglalt adatkezelés időtartama a Bank ügyfélfogadásra nyitva álló helyiségeiben rögzített és a bankjegykiadó automatáknál készült felvételek esetében az adat keletkezésétől számított 30 (harminc) naptári nap. Az esetleges további adott ügyletre vonatkozó adatkezelési időtartamokat a vonatkozó üzletszabályzatok és szerződések tartalmazzák. IV.1.8. A Bank tájékoztatja az Ügyfelet arról, hogy az adatkezeléssel kapcsolatos tényekről történt tájékoztatást követően az Ügyfél a Szerződés aláírásával hozzájárul ahhoz, hogy az Ügyfél adott szerződésben, a szerződéshez kapcsolódó okiratban megjelölt személyes adatait a Bank a vonatkozó jogszabályi rendelkezésekkel összhangban kezelje. IV.1.9. A Bank a távbeszélővonalakon elhangzott beszélgetéseket hang rögzítésére alkalmas berendezések útján folyamatosan rögzíti. Az Ügyfél azzal, hogy a Bankkal telefonhívást kezdeményez, illetőleg a Bank telefonhívását fogadja, hozzájárul a vele folytatott telefonbeszélgetések rögzítéséhez. IV A Bank az ügyfélfogadásra nyitva álló helyiségeiben és a bankjegykiadó automatáinál bankbiztonsági célból a banki szolgáltatások igénybevételekor fénykép- és videofelvételeket készíthet (az Ügyfelek számára matricák és piktogramok formájában figyelemfelhívó jelzések találhatóak a bankfiókok bejáratánál és a bankjegykiadó automatáknál). A biztonsági felvételek készítéséhez az Ügyfél az Ügyfélszolgálat és/vagy a bankjegykiadó automata szolgáltatásának igénybevételével hozzájárul. IV Az Ügyfél hozzájárulását adja ahhoz, hogy amennyiben a IV.1.9. és IV pontokban hivatkozott telefonbeszélgetés, illetve a képfelvétel tartalmának megismerésére szükség van valamely kérdés tisztázásához, úgy a Bank a rögzített beszélgetést, képet felhasználhatja, ideértve azt is, hogy a kérdésben érintett, vagy a kérdés tisztázásában résztvevő személy, illetve személyek a beszélgetést meghallgathassák, felvett képet megnézzék, illetve annak tartalmát más módon megismerhessék. IV.1.12 A Bank jogosult arra, hogy - az Adatvédelmi törvény rendelkezései betartása és az érintettek tájékoztatása mellett - az adatkezelési feladatok végrehajtásával adatfeldolgozót bízzon meg. Az Ügyfelektől tudomására jutott adatokat a Bank érdekeltségi körébe tartozó vállalkozások, igénybevett közreműködő, a kiszervezett tevékenységet végző részére, valamint a Bank megbízásából a követelések behajtásával foglalkozó személyek, szervezetek részére illetve statisztikai célú elemző tevékenységet végző személyek, szervezetek részére jogosult átadni a feladatainak teljesítéséhez szükséges mértékben és időtartamra. A Bank, mint Adatkezelő felel az előzőekben megjelölt személyek és szervezetek számára adott adatkezelési műveletekre vonatkozó utasítások jogszerűségéért. A Bank által mindenkor igénybe vett adatfeldolgozók listája megtalálható a Bank honlapján (www.magnetbank.hu). IV Az Ügyfél tudomásul veszi, hogy a Bank az Adatvédelmi törvény 20. (2) bekezdése alapján tájékoztatja arról, hogy a nemzetközi pénzügyi műveletek végrehajtása érdekében hasonlóan valamennyi európai bankhoz a SWIFT nevű, belgiumi székhelyű társaság SWIFTNet FIN szolgáltatását veszi igénybe. A SWIFT operációs központja az európai pénzügyi tranzakciókat is az Amerikai Egyesült Államokban működő, biztonsági célokból duplikált adatbázisban tárolja. A tárolt tranzakciók adatai így az Amerikai Egyesült Államok joghatósága alá tartoznak, ennek következtében az amerikai hatóságok hozzáférést követelhetnek a tárolt személyes adatokhoz a terrorizmus elleni harc céljából. Az Amerikai Egyesült Államok joga a személyes adatok számára eltérő szintű védelmet biztosít, az ügyfeleket azonban változatlanul megilletik az Európai Unió adatvédelmi rendelkezéseiből származó jogosultságok. Bővebb tájékoztatás e tárgyban a Magyar Bankszövetség weboldalon található. IV Az Ügyfél adatkezeléssel kapcsolatos jogaira az Adatvédelmi törvény rendelkezései az irányadóak. IV A Bank tájékoztatja az Ügyfelet arról, hogy ha a személyes adat felvételére az érintett hozzájárulásával került sor, a Bank a felvett adatokat törvény eltérő rendelkezésének hiányában a rá vonatkozó jogi kötelezettségek teljesítése céljából, vagy az adatkezelő vagy harmadik személy jogos érdekének érvényesítése céljából, ha ezen érdek érvényesítése személyes adatok védelméhez fűződő jog korlátozásával arányban áll, további külön hozzájárulás nélkül, valamint az érintett hozzájárulásának visszavonását követően is kezelheti. 16
17 IV Az érintett Ügyfél kérelmezheti az adatkezelőnél a.) tájékoztatását személyes adatai kezeléséről, b.) személyes adatainak helyesbítését, valamint c.) személyes adatainak - a kötelező adatkezelés kivételével törlését vagy zárolását. Törlés helyett a Bank zárolja a személyes adatot, ha az Ügyfél ezt kéri, vagy ha a rendelkezésére álló információk alapján feltételezhető, hogy a törlés sértené az érintett jogos érdekeit. Az így zárolt személyes adat kizárólag addig kezelhető, ameddig fennáll az az adatkezelési cél, amely a személyes adat törlését kizárta. IV Amennyiben a Bank az Ügyfél helyesbítésre, törlésre vagy zárolásra irányuló kérelmét nem teljesíti, úgy a kérelem kézhezvételét követő 30 (harminc) napon belül írásban közli a helyesbítés, zárolás vagy törlés iránti kérelem elutasításának ténybeli és jogi indokait. A helyesbítés, törlés vagy zárolás iránti kérelem elutasítása esetén az érintett Ügyfél bírósági jogorvoslattal élhet, továbbá a Nemzeti Adatvédelmi és Információszabadság Hatósághoz fordulhat. A per elbírálása a megyei bíróság, a fővárosban a Fővárosi Bíróság hatáskörébe tartozik. IV.2. Banktitok IV.2.1. Banktitok minden olyan, az egyes ügyfelekről a Bank rendelkezésére álló tény, információ, megoldás, adat, amely Ügyfél személyére, adataira, vagyoni helyzetére, üzleti tevékenységére, gazdálkodására, tulajdonosi, üzleti kapcsolataira, valamint a Bank által vezetett számlájának egyenlegére, forgalmára, továbbá a Bankkal kötött szerződéseire vonatkozik. A Bank az Ügyfeléről tudomására jutott adatokat banktitokként kezeli. IV.2.2. A Bank az Ügyféllel való kapcsolata során tudomására jutott, banktitoknak minősülő információkat a jogszabályi előírásoknak megfelelően banktitokként kezeli, és azokat az Ügyfél, vagy törvényes képviselője közokiratba vagy teljes bizonyító erejű magánokiratba foglalt kérelmében vagy meghatalmazásában megjelölt esetekben és kereteken túl, csak a Hpt-ben meghatározott esetekben és személyeknek köteles a szükséges mértékben kiadni. IV.2.3. Az Ügyfél nemteljesítése esetére kezességet vállaló részére a Bank minden olyan banktitok-körbe tartozó adat átadására jogosult, amellyel kapcsolatban a Bankot a Ptk. értelmében a kezességet vállaló felé információszolgáltatási kötelezettség terheli. IV.2.4. A Bank az üzleti kapcsolatok megszűnése után is megőrzi a banktitkot. IV.2.5. A jelen Üzletszabályzat alapján az Ügyfél visszavonhatatlanul felhatalmazza a Bankot arra, hogy az a köztük fennálló üzleti kapcsolatból fakadó banki követelések teljes rendezéséig az Ügyfél más pénzügyi intézménytől vagy hatóságtól az egyébként banktitoknak minősülő, - gazdálkodását érintő adatokról és tényekről is felvilágosítást kérjen a maga részére. Az Ügyfél vállalja, hogy a Bank kérésére, szükség esetén ezen felhatalmazását megjelölve a kiszolgáltatni kért adatkört a Bank részére a Bank által előírt tartalomban és a Hpt. szerinti formában ismételten megadja/megerősíti. IV.3. A Központi Hitelinformációs Rendszer (KHR) részére történő adatszolgáltatás IV.3.1. Referenciaadat-szolgáltatás vállalkozásokról: IV A Bank a KHR-t kezelő pénzügyi vállalkozás (BISZ Zrt.) részére az adatszolgáltatás tárgyát képező szerződés megkötését követően írásban átadja a vállalkozásoknak (gazdasági társaság, fióktelep, az európai részvénytársaság, a szövetkezet, az európai szövetkezet, az európai gazdasági egyesülés, a lakásszövetkezet és az egyéni vállalkozó) IV pont és IV a)-d) és l) alpontok szerinti referenciaadatait. IV A Bank a BISZ Zrt. részére írásban átadja annak a vállalkozásnak a IV és IV pontja szerinti referenciaadatait, aki az adatszolgáltatás tárgyát képező szerződésben vállalt fizetési kötelezettségének oly módon nem tesz eleget, hogy a lejárt és meg nem fizetett tartozása több mint harminc napon keresztül fennállt. IV A Bank a BISZ Zrt. részére írásban átadja annak a vállalkozásnak a IV és IV pontja szerinti referenciaadatait, amely készpénz-helyettesítő fizetési eszköz elfogadására irányuló szerződésben vállalt kötelezettségét megszegte, és emiatt a készpénz-helyettesítő fizetési eszköz elfogadására irányuló szerződését a Bank felmondta vagy felfüggesztette. 17
18 IV A Bank a BISZ Zrt. részére írásban átadja annak a vállalkozásnak a IV és IV pontja szerinti referenciaadatait, amelynek fizetési számlájával szemben fedezethiány miatt harminc napot meghaladó időszak alatt, megszakítás nélkül egymillió forintnál nagyobb összegű sorba állított követelést tartanak nyilván. IV A Bank a tárgyhót követő ötödik munkanapig átadja a BISZ Zrt. részére a vállalkozás IV k) és l) alpontjai szerinti adatokat. IV Amennyiben a nyilvántartott vállalkozás az adatszolgáltatás tárgyát képező szerződés hatálya alatt előtörlesztést teljesít, a Bank az előtörlesztést követő öt munkanapon belül átadja a BISZ Zrt. részére a IV j) alpontja szerinti adatot. IV.3.2. A központi hitelinformációs rendszerben a Vállalkozásokról nyilvántartható adatok: IV Azonosító adatok: a) cégnév, név, b) székhely, c) cégjegyzékszám, egyéni vállalkozói igazolvány szám, d) adószám. IV Az adatszolgáltatás tárgyát képező szerződés adatai: a) a szerződés típusa és azonosítója (száma), b) a szerződés megkötésének, lejáratának, megszűnésének időpontja, c) a szerződés megszűnésének módja, d) a szerződés összege és devizaneme, valamint a törlesztés módja és gyakorisága, e) a KHR törvény 14. -ban meghatározott feltételek bekövetkezésének időpontja, f) a KHR törvény 14. -ban meghatározott feltételek bekövetkezésekor fennálló lejárt és meg nem fizetett tartozás összege, g) a lejárt és meg nem fizetett tartozás esedékességének időpontja és összege, h) a lejárt és meg nem fizetett tartozás megszűnésének időpontja és módja, i) a követelés másik Referenciaadat-szolgáltató részére történő átruházására, perre utaló megjegyzés, j) előtörlesztés ténye, ideje, az előtörlesztett összeg és a fennálló tőketartozás összege, valamint pénzneme, k) fennálló tőketartozás összege és pénzneme, l) a szerződéses összeg törlesztőrészletének összege és devizaneme. IV Azon pénzforgalmi számlákkal kapcsolatos adatok, amelyeken sorba állított követeléseket tartottak nyilván: a) a pénzforgalmi számla vezetésére vonatkozó szerződés azonosítója (száma), b) a sorba állított követelések összege és devizaneme, c) a követelések sorba állításának kezdő és megszűnési időpontja, d) perre utaló megjegyzés. IV a készpénz-helyettesítő fizetési eszköz elfogadására irányuló szerződésre vonatkozó adatok: a) a szerződés megkötésének, lejáratának, megszűnésének, felfüggesztésének időpontja, b) perre utaló megjegyzés. IV.3.3. A nyilvántartás időtartama, törlés a nyilvántartásból: a) A BISZ Zrt. a IV.3.3. c) pontokban foglalt kivétellel a referenciaadatokat a IV.3.3. b.) pontban meghatározott időponttól számított öt évig kezeli. Az öt év letelte után, illetve természetes személy Ügyfél adatkezeléshez való hozzájárulás visszavonása esetén a BISZ Zrt. a referenciaadatokat véglegesen és vissza nem állítható módon törli. b) A IV.3.3. a) pontban meghatározott határidő számításának kezdete: a IV pontban meghatározott esetben, ha a tartozás nem szűnt meg, a IV pont szerinti adatátadás időpontjától számított ötödik év vége, az adat átadásának időpontja a IV pont szerinti esetben, a követelések sorba állításának megszűnési időpontja a IV pont szerinti esetben, a vállalkozásnak a pénzügyi szolgáltatásra vonatkozó szerződése megszűnésének időpontja. c) A BISZ Zrt. haladéktalanul és véglegesen törli a referenciaadatot, ha a Referenciaadat-szolgáltató nem állapítható meg, vagy ha tudomására jut, hogy a referenciaadat jogellenesen került a KHR-be. 18
19 IV.3.4. Ügyféltudakozvány: Bármely Referenciaadat-szolgáltatónál bárki jogosult tájékoztatást kérni arról, hogy milyen adatai szerepelnek a KHR-ben, és ezen adatait mely Referenciaadat-szolgáltató adta át. A KHR-ben nyilvántartott saját adatait, valamint az arról szóló információt, hogy ki, mikor és milyen jogcímen fért hozzá ezen adatokhoz, a nyilvántartott személy korlátozás nélkül megismerheti, ezért költségtérítés és egyéb díj nem számolható fel. A Bank a részére eljuttatott tájékoztatás iránti kérelmet a BISZ Zrt. -nek haladéktalanul, de legkésőbb két munkanapon belül továbbítja, amely három napon belül a kért adatokat zárt módon megküldi a Banknak. A Bank az adatokat, a kézhezvételt követően ugyancsak zárt módon, kézbesítési bizonyítvánnyal feladott irat formájában haladéktalanul, de legkésőbb két munkanapon belül eljuttatja a kérelmezőnek. IV.3.5. Jogorvoslat: A nyilvántartott személy kifogást emelhet referenciaadatainak a BISZ Zrt. részére történt átadása, kezelése ellen, és kérheti a referenciaadat-helyesbítését, illetve törlését. A nyilvántartott személy a kifogást a Bankhoz, vagy a BISZ Zrt.-hez nyújthatja be. A BISZ Zrt. a kifogást a nyilvántartott személy egyidejű értesítése mellett annak kézhezvételét követő két munkanapon belül köteles ahhoz a Referenciaadat-szolgáltatóhoz megküldeni, amely a kifogásolt referenciaadatot neki átadta, kivéve, ha a Referenciaadat-szolgáltató jogutód nélkül megszűnt, és az adatszolgáltatás tárgyát képező szerződésből eredő követelés átruházására másik Referenciaadat-szolgáltató részére nem került sor, vagy a Referenciaadat-szolgáltató személye nem állapítható meg. A Referenciaadat-szolgáltató, illetőleg a BISZ Zrt. köteles a kifogást annak kézhezvételét követő öt munkanapon belül kivizsgálni, és a vizsgálat eredményéről a nyilvántartott személyt írásban, kézbesítési bizonyítvánnyal feladott irat formájában haladéktalanul, de legkésőbb a vizsgálat lezárását követő két munkanapon belül tájékoztatni. Ha a Referenciaadat-szolgáltató a kifogásnak helyt ad, haladéktalanul, de legkésőbb öt munkanapon belül köteles a helyesbített vagy törlendő referenciaadatot a nyilvántartott személy egyidejű értesítése mellett a BISZ Zrt. részére átadni, amely a változást két munkanapon belül köteles átvezetni. A BISZ Zrt. vizsgálja ki a kifogást, ha a Referenciaadat-szolgáltató jogutód nélkül megszűnt és az adatszolgáltatás tárgyát képező szerződésből eredő követelés átruházására másik Referenciaadatszolgáltató részére nem került sor, vagy a Referenciaadat-szolgáltató személye nem állapítható meg. A BISZ Zrt. a helyesbítésről vagy törlésről haladéktalanul, de legkésőbb két munkanapon belül köteles értesíteni valamennyi olyan Referenciaadat-szolgáltatót, amelynek a nyilvántartott személyről a helyesbítést vagy törlést megelőzően referenciaadatot továbbított. A nyilvántartott személy referenciaadatainak jogellenes átadása és kezelése miatt, illetőleg azok helyesbítése vagy törlése céljából a Referenciaadat-szolgáltató és a BISZ Zrt. ellen keresetet indíthat. A keresetlevelet a kifogás kivizsgálásának eredményéről szóló tájékoztató kézhezvételét követő harminc napon belül a nyilvántartott személy lakóhelye szerint illetékes helyi bírósághoz kell benyújtani vagy ajánlott küldeményként postára adni. E határidő elmulasztása miatt igazolásnak van helye. A nyilvántartott személyt a keresetindítási jog akkor is megilleti, ha a Referenciaadat-szolgáltató, illetve a BISZ Zrt. a KHR törvényben meghatározott tájékoztatási kötelezettségének nem tett eleget. A keresetlevél benyújtására nyitva álló határidőt ez esetben a tájékoztatási kötelezettségre megállapított határidő leteltétől kell számítani. A BISZ Zrt. a per megindítására vonatkozó adatot az eljárás jogerős befejezéséig a vitatott referenciaadattal együtt köteles nyilvántartani. V. A FAKTORING SZOLGÁLTATÁS V.1. A Szerződés megkötése V.1.1. Amennyiben a Bank az Ügyfél Faktoring szolgáltatásra irányuló kérelmét elfogadja, úgy Szerződést köt az Ügyféllel e tárgyban a vonatkozó jogszabályok rendelkezései szerint. V.1.2. A Szerződés érvényességi feltétele annak írásba foglalása. 19
20 V.1.3. V.1.4. A Szerződés előzetesen megtárgyalt tervezetét a Bank készíti elő és a szerződéskötést megelőzően, kellő időben az Ügyfél rendelkezésére bocsátja. Amennyiben az Ügyfél a Bank által készített szerződéstervezet tartalmát vitatja, szerződéskötésre nem kerül sor. A Bank nem felel az ebből eredő esetleges károkért. A Bank előírhatja a Szerződés vagy bármely Biztosíték létrehozására vonatkozó szerződés és előbbiek bármelyikének módosítás közokiratba foglalásának kötelezettségét, illetve a teljes bizonyító erejű magánokiratba foglalt Szerződés vagy Biztosíték létrehozására vonatkozó szerződés alapján közokiratba foglalt egyoldalú tartozáselismerő nyilatkozat tételét. V.2. A Szerződés tárgya, típusai, Szavatosság az átruházott Követelésért V.2.1. A Bank a Faktoring szolgáltatás nyújtása keretében az Ügyfélnek az őt megillető, a Szerződésben meghatározott Vevővel, mint kötelezettel szemben fennálló, és a Bankra engedményezett, bruttó Követelései tekintetében az alábbi szolgáltatásokat, vagy azok közül egyeseket nyújtja a Szerződés rendelkezései alapján: a) a Követeléseket a Szerződésben az egyes adott Vevőkre meghatározott keretösszeg/ vagy a Szerződésben meghatározott összeg erejéig megvásárolja, b) a Követeléseket Szerződésben meghatározott mértékben (a finanszírozható rész, de együttesen legfeljebb a Szerződésben foglalt Szállítói limit erejéig) megelőlegzi, c) elvégzi a Követelések adminisztrációját, melynek keretében a Követeléseket nyilvántartja, ellenőrzi azok Vevők általi megfizetését, beszedi azokat, figyeli a Keretösszegek kihasználtságát, d) elszámol az Ügyféllel, e) meghatározott esetekben átvállalja a kötelezettek fizetésképtelenségével kapcsolatos kockázatot, valamint ellátja a Követelések további nyilvántartásával és érvényesítésével kapcsolatos feladatokat. V.2.2. A Faktoring szolgáltatás keretében a Bank az alábbi szolgáltatások valamelyikét nyújtja: a.) Visszavásárlási garanciával vállalt faktoring szolgáltatás (Ptk. szerinti faktoring): A Szerződés keretében a Bank vállalja az Ügyfél Szerződésben meghatározott Vevővel szemben keletkező Követelésének megvásárlását, melynek során a számlákban megjelölt teljesítés követelésének jogosultságát, és az azt biztosító összes mellékjogosultságot megszerzi. Az ügylet alapján az Ügyfél részére a Szerződésben meghatározottak szerinti vételár kerül kifizetésre. Amennyiben a Vevő a fizetési kötelezettségének nem tenne eleget, úgy az Ügyfél a Bank által az előzőekben foglaltak szerint megvásárolt követelést köteles visszavásárolni. b.) Biztosított Faktoring szolgáltatás: A Bank vállalja az Ügyfél Vevővel szemben keletkező Követelésének megvásárlását, melynek során a számlákban megjelölt teljesítés követelésének jogosultságát, és az azt biztosító összes mellékjogosultságot megszerzi. Amennyiben a Vevő fizetési kötelezettségének határidőben nem tenne eleget, úgy a Biztosító teljesít a Bank felé, melynek fejében a Bank jogosult átruházni a faktorált Követeléseket, és az azokból eredő minden jogot a Biztosító, vagy a Biztosító által kijelölt követeléskezelő részére. c.) A Bank az V.2.2. a) és b) pontban meghatározott ügylet és szerződés típusoktól eltérő feltételekkel is végezhet követelésvásárlási tevékenységet. V.2.3. A Faktoring szolgáltatáshoz kapcsolódó engedményezés a Szerződés rendelkezései szerint lehet a.) Általános engedményezés: ez esetben az Ügyfél a közte és a Szerződésben meghatározott Követelés Kötelezettje között fennálló jogviszonyból származó valamennyi Követelést és jogosultságot engedményezi a Bankra, illetve kötelezettséget vállal arra nézve, hogy az adott jogiszonyból származó jövőbeli Követeléseket is engedményezi a Bank részére. b.) Egyedi engedményezés: amely esetben az Ügyfél egyes előre meghatározott Követelései kerülnek külön engedményezésre, az általános engedményezéssel szemben nem kerül sor az adott Vevővel fennálló jogviszonyból származó valamennyi fennálló, illetve jövőben keletkező Követelés engedményezésére, V.2.4. A Bank faktorálás következtében kizárólag a faktorált pénzkövetelés tekintetében kerül a Vevővel jogviszonyba, a Követelés alapjául szolgáló szállítói szerződés szerinti szállítói pozícióba (vagy egyéb a Követelés alapját képező jogiszony tekintetében abba) semmilyen egyéb tekintetben nem lép be, így különösen a Követelés Bankra történő engedményezése nem érinti az Ügyfélnek a Vevővel szemben 20